Бадамсүмбэрэлийн Банзрагч

Бадамсүмбэрэлийн Банзрагч нь (Архангай аймгийн Цахир суманд 1940 онд төрсөн), Монгол Улсын Ардын багш, Гавьяат багш.

Намтар
Монгол Улсын Ардын багш Банзрагч нь 1940 онд Архангай аймгийн Цахир сумын Хутаг-Өндөр хэмээх газар ард Бадамсүмбэрэлийн ууган хүү болон мэндэлжээ. 
1950 онд Цахир сумын бага сургуулийн 4-р анги, 1958 онд Тариат сумын арван жилийн сургуулийн 10-р анги төгсчээ. МУИС-ийн физикийн ангид элсэн суралцаж, 1962 онд физикийн багшийн мэргэжлээр төгсөөд, Архангай аймгийн Эрдэнэмандал, Цахир, Хангай, Тариат, Эрдэнэбулган сумдад нийт 43 жил багшилжээ.
Б.Банзрагч багш өөрийн мэдлэг мэргэжлээ дээшлүүлэхийн тулд байнга хичээн ажиллаж, ном сурах бичиг зохион, түгээн дэлгэрүүлж, сурган хүмүүжүүлэх уншлага болон багш нарын ур чадварын уралдаанд тогтмол амжилттай оролцож, цаг үеэ мэдрэн, ямагт шинийг эрэлхийлж, ирээдүйг харж ажилладаг бүтээлч “Зөвлөх багш” байлаа.
Шагналууд
1974 онд Ардын гэгээрлийн тэргүүний ажилтан
1988 онд Хөдөлмөрийн хүндэт медаль”
1988 онд Хөдөлмөрийн гавьяаны улаан тугийн одон
1993 онд Монгол улсын гавьяат багш цол
2011 онд Монгол улсын ардын багш цол

Ангилал:Монгол улсын гавьяат багш
Ангилал:Монгол улсын ардын багш
Ангилал:Боловсролын Тэргүүний Ажилтан
Ангилал:Хөдөлмөрийн хүндэт медаль шагналтан
Ангилал:Монголчууд
Ангилал:1940 онд төрсөн